《寄子骏郎中》
宋代·冯山

叠叠巴山走使轺，不辞岩险奉宽条。频来马足行应惯，重见民情喜自谣。

雨过寒林微带雪，风生幽谷静闻樵。清奇定入骚吟笔，乞取邮筒寄下僚。

作者简介：宋普州安岳人，字允南。初名献能。时称鸿硕先生。嘉祐二年进士。熙宁末，为秘书丞、通判梓州。邓绾荐为台官，不就，退居二十年。后范祖禹荐于朝，官终祠部郎中。有《春秋通解》、《冯安岳集》。